recursal/SuperWikiNEXT-32B huggingface dataset:
**திருப்பதிசாமி** (*Thirupathisamy*) என்பவர் ஓர் இந்தியத் திரைப்பட இயக்குனர் ஆவார். இவர் தெலுங்குத் திரைப்படத்துறையுலகிலும், தமிழகத் திரைப்படத்துறையுலகிலும் பணியாற்றினார். வெற்றிகரமான "கணேஷ்" என்ற தெலுங்குத் திரைப்படத்துடன் 1998ஆம் ஆண்டில் அறிமுகமான பிறகு, "ஆசாத்" , நரசிம்மா உள்ளிட்ட பல வெற்றிப் படங்களை இயக்கினார். சூன் 2001 இல் சென்னையில் நடந்த கார் விபத்தில் இவர் இறந்தார்.

ஆரம்ப கால வாழ்க்கை
------------------

திருப்பதிசாமி, சென்னையின் வண்ணாரப்பேட்டையில் ஒரு சாதாரண குடும்பத்தைச் சேர்ந்தவர். அம்பேத்கர் கல்லூரியில் முதுகலை பட்டம் பெற்றார்.  ஆனந்த விகடனில் ஒரு பத்திரிகையாளராக தனது வாழ்க்கையைத் தொடங்கினார்.

தொழில்
------

திருப்பதிசாமி தனது திரைப்பட வாழ்க்கையை சுரேஷ் கிருஷ்ணா இயக்கிய வீரா (1994), பாஷா (1995) ஆகிய படங்களுடன் தொடங்கினார்.  வெங்கடேஷ் நடித்த தெலுங்கு மொழி அதிரடிப் படமான "கணேஷ்" (1998) மூலம் இவர் இயக்குநராக அறிமுகமானார். இது ஐந்து நந்தி விருதுகளை வென்றது. 2000ஆம் ஆண்டில் அக்கினேனி நாகார்ஜுனா, சௌந்தர்யா, ஷில்பா ஷெட்டி ஆகியோர் நடித்த "ஆசாத்" மற்றொரு வெற்றிகரமான தெலுங்கு அதிரடி படத்தை உருவாக்கி, தனது படைப்புகளுக்கு சாதகமான விமர்சனங்களைப் பெற்றார். விசயகாந்து நடிப்பில் உருவான நரசிம்மா என்ற தமிழ் திரைப்படத்தை இயக்குவதிலிருந்து என். மகாராஜன் வெளியேறிய பிறகு இவருக்கு அந்த வாய்ப்பு கிட்டியது.  இவரது முந்தைய இரண்டு படங்களின் வெற்றி காரணமாகவும், "நரசிம்மா" படத்தின் இவரது பணி காரணமாகவும், நடிகர் விஜய், நடிகை பிரியங்கா சோப்ரா ஆகியோர் முக்கிய வேடங்களில் நடிக்க "வேலன்" என்ற படத்தை இயக்குவதற்கு ஒப்பந்தம் செய்யப்பட்டார். இது இவரது தெலுங்குப் படமான "ஆசாத்"தின் மறு ஆக்கமாக இருந்திருக்கும்.  படத் தொகுப்புப் பணிகளை முடித்துக் கொண்டு வீடு திரும்பும் போது ஒரு கார் விபத்தில் இறந்தார். படம் வெளிவருவதற்கு முன்பே இவர் இறந்ததால் "நரசிம்மா" படத்தின் தயாரிப்பாளர்கள் பின்னர் படத்தை இவருக்கு அர்ப்பணித்தனர். 

திட்டமிடப்பட்ட படமான "வேலனி"ன் கதையை பின்னர் இயக்குநர் மோ. ராஜா விஜய் நடிப்பில் வேலாயுதம் (2011) என்ற படத்தைத் தயாரித்தபோது பயன்படுத்திக் கொண்டார்.  கரு பழனியப்பன் தனது இயக்கத்தில் வெளிவந்த சதுரங்கம் (2011) படத்தில் நடிகர் ஸ்ரீகாந்தின் கதாபாத்திரம் தனது நண்பராக இருந்த திருப்பதிசாமியின் பெயரிட்டார்.  இதேபோல், ஏ. ஆர். முருகதாஸ் தனது தயாரிப்பான எங்கேயும் எப்போதும் (2011) படத்தின் கதை திருப்பதிசாமியின் மரணத்தின் துயரமான சம்பவத்தை நினைவூட்டுவதாகக் குறிப்பிட்டார்.

மேற்கோள்கள்
-----------

1. ↑  "Film Review: Narasimha". *தி இந்து*. 2001-07-20. 2010-11-26 அன்று மூலம் பரணிடப்பட்டது. 2014-04-24 அன்று பார்க்கப்பட்டது.
2. ↑  "rediff.com, Movies: The Rediff Review: Narasimha". *Rediff.com*. 2001-08-01. 2014-04-24 அன்று பார்க்கப்பட்டது.
3. ↑
4. 1 2
5. ↑
6. ↑
7. ↑  "TAMIL CINEMA 2000". Webcache.googleusercontent.com. 19 March 2016 அன்று மூலம் பரணிடப்பட்டது. 2014-04-24 அன்று பார்க்கப்பட்டது.
8. ↑  "Gokul's Tamil Cinema News". Oocities.org. 2001-05-04. 2014-04-24 அன்று பார்க்கப்பட்டது.
9. ↑  "Cinema". Cinematoday2.itgo.com. 2014-04-24 அன்று பார்க்கப்பட்டது.
10. ↑  "Velayudham inspired by Azad! - The Times of India". Timesofindia.indiatimes.com. 2011-10-29. 2014-04-24 அன்று பார்க்கப்பட்டது.
11. ↑  "Videos - Azhagu Kutti Chellam". 2004-10-24 அன்று மூலம் பரணிடப்பட்டது. 2021-07-02 அன்று பார்க்கப்பட்டது.
12. ↑  S. R. Ashok Kumar (2011-09-09). "A film to look out for". *The Hindu*. 2014-04-24 அன்று பார்க்கப்பட்டது.
**சிறுவர் திரைப்படம்** அல்லது **குடும்பத் திரைப்படம்** (Children's film) என்பது குடும்ப பின்னணியை கொண்ட சிறுவர்கள் தொடர்புடைய ஒரு திரைப்பட வகையாகும். இது குறிப்பாக குழந்தைகளுக்காகவே தயாரிக்கப்படுகின்றன. இந்த திரைப்படம் இயல்பியம், கனவுருப்புனைவு, சாகசம், போர், இசை, நகைச்சுவை மற்றும் இலக்கியத் தழுவல்கள் போன்ற பல முக்கிய வகைகளில் தயாரிக்கப்படுகின்றது.

தமிழகத் திரைப்படத்துறையில் சிறுவர்கள் திரைப்படம் தயாரிப்பது மிக குறைவு, எனிலும் வெளியான சிறுவர் திரைப்படங்கள் வெற்றி அடைந்துள்ளது. 1990 ஆம் ஆண்டில் மணிரத்னம் இயக்கத்தில் வெளியான அஞ்சலி என்ற திரைப்படம்  தேசிய விருது பெற்றது. மற்றும் ஆஸ்கார் விருதிற்குப் பரிந்துரைக்கப்பட்ட திரைப்படங்களில் இதுவும் ஒன்றாகும்.

தமிழ் சிறுவர் திரைப்படங்கள் குடும்ப பின்னணியை கொண்டு சிறுவர்களை கதாநாயகனாக வைத்து நகைச்சுவை மற்றும் குடும்பம் வகைகளில் உருவாக்கப்படுகின்றது. அன்புள்ள ரஜினிகாந்த் (1984), துர்கா (1990), பசங்க (2009), காக்கா முட்டை (2014), சைவம் (2014), பசங்க 2 (2015), எழுமின் (2018) போன்ற திரைப்படங்கள் வெளியானது.

குழந்தைகளின் படங்களுக்கு எதிராக குடும்பப் படங்கள்
-------------------------------------------------

சிறுவர்கள் திரைப்படம் 1930 களில் அமெரிக்க ஐக்கிய நாடுகள் மற்றும் ஐரோப்பிய ஒன்றியம் நாடுகளில் அறிமுகம் செய்யப்பட்டது. அமேரிக்காவில் "குடும்ப படம்" என்ற சொல் அடிப்படையில் வெளியிடப்பட்டது. அதே சமயம் "குழந்தைகள் படம்" ஒரு ஐரோப்பிய வெளிப்பாடாக கருதப்பட்டது. இருப்பினும் இரண்டு சொற்களுக்கும் இடையிலான வேறுபாட்டை முறையே அமெரிக்க மற்றும் ஐரோப்பிய திரைப்படங்கள் பின்பற்றும் முறைகளை காணலாம். அமெரிக்க குடும்பப் படங்களில் ஒரு குழந்தை கதாநாயகனை போன்று சித்தரிக்கப்படுகின்றது. இதற்கு நேர்மாறாக ஐரோப்பிய சிறுவர்கள் திரைப்படங்கள் "சாதாரணமாக" தோன்றும் சிறுவர்களை நடிக்க வைக்கின்றன. இதேபோல் அமெரிக்க குடும்பப் படங்களில் நன்கு அறியப்பட்ட நடிகர்கள் அல்லது நடிகைகளை உள்ளடக்கியதாக இருக்க முடியும், இது ஒரு பரந்த பார்வையாளர்களை ஈர்க்கும் முயற்சியாகும். இது வயது வந்தோரின் அல்லது பெற்றோரின் பார்வையில் கதைகளை முன்வைக்கிறது.

இந்த வேறுபாடுகள் காரணமாக அமெரிக்க குடும்பத் திரைப்படங்கள் உள்நாட்டு மற்றும் சர்வதேச பார்வையாளர்களை நோக்கி எளிதில் விற்பனை செய்யக்கூடியவை, அதே நேரத்தில் ஐரோப்பிய சிறுவர் திரைப்படங்கள் உள்நாட்டிலேயே சர்வதேச பார்வையாளர்களிடம் மட்டுப்படுத்தப்பட்ட முறையீட்டைப் பெறுகின்றன.

மேற்கோள்கள்
-----------

1. ↑  Bazalgette 1995, ப. 92.
2. ↑  Wojcik-Andrews 2000, ப. 4–5.
3. ↑  Wojcik-Andrews 2000, ப. 161.
4. ↑  Bazalgette 1995, ப. 94.
5. ↑  Bazalgette 1995, ப. 92–108.

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
இரங்தில்லியாங் 1 வேர்ப்பாலம்
**இரங்தில்லியாங் 1 வேர்ப்பாலம்** (*Rangthylliang 1 Root Bridge*) இந்தியாவின் மேகாலயா மாநிலத்தின் சிரபுஞ்சி பகுதியில் அமைந்துள்ளது. 50 மீட்டருக்கும் அதிகமான நீளம் கொண்ட மிக நீளமான வேர்ப்பாலமாக இது கருதப்படுகிறது. பாலம் தரையிலிருந்து 30 மீ உயரத்தில் அமைந்துள்ளது. பாலத்திற்கு இரங்தில்லியாங் கிராமத்தின் பெயர் சூட்டப்பட்டுள்ளது. இக்கிராமத்தில்தான் அதிக அளவிலான வேற்ப்பாலங்கள் உள்ளன. மேலும் இக்கிராமத்தில் மலையேற்றமும் அங்கீகரிக்கப்பட்டுள்ளது. இரங்தில்லியாங் 1 வேர்ப்பாலம் மிகவும் பிரபலமாகி வருகிறது, தி அட்லாண்டிக் என்ற இதழில் இப்பாலம் தொடர்பான கட்டுரை வெளிவந்துள்ளது. வேர்ப்பாலங்களைப் பார்வையிடுவதற்கான மலையேற்றம் இரங்திலியாங் கிராமத்தில் தொடங்கி மவ்கிர்நாட்டு கிராமத்தில் முடிவடைகிறது. இப்பாதையில் கிட்டத்தட்ட 16 வேற்ப்பாலங்கள் இருப்பதாகவும் அறியப்படுகிறது.

மேலும் காண்க
------------

* வேர்ப் பாலம்

மேற்கோள்கள்
-----------

1. 1 2 3  Rogers, Patrick A. (2015-09-14). "evenfewergoats: The Undiscovered Living Root Bridges of Meghalaya Part 2: Bridges Near Pynursla". *evenfewergoats*. 2021-10-20 அன்று பார்க்கப்பட்டது.
2. ↑  Binayak, Poonam (2017-07-17). "India's Amazing Living Root Bridges Will Blow Your Mind". *Culture Trip*. 2021-10-20 அன்று பார்க்கப்பட்டது.
3. ↑  "The Root Bridges of Cherrapunji". *Atlas Obscura* (ஆங்கிலம்). 2021-10-20 அன்று பார்க்கப்பட்டது.
4. ↑  "EKH Living Root Bridges – Meghalaya Tourism" (ஆங்கிலம்). 2021-10-20 அன்று பார்க்கப்பட்டது.
**இரத்நாயக்க முதியன்சேலாகே திலங்க இரத்நாயக்க** (*Rathnayake Mudiyanselage Thilanka Madushan Rathnayake*) திலங்க ரத்நாயக்க என்று பிரபலமாக அறியப்படுகிறார். இலங்கையில் ஓர் இசைக்கலைஞராகவும் சமூக ஊடக செயற்பாட்டாளராகவும் இயங்கி வருகிறார்.  சமூக ஊடக நிறுவனமான தெவோசன் சமூக ஊடக முகமையை இவர் நிறுவினார்.

தனிப்பட்ட வாழ்க்கை
------------------

இரத்நாயக்க 1995 ஆம் ஆண்டு நவம்பர் மாதம் 4 ஆம் தேதியன்று இலங்கையின் கண்டியில் பிறந்தார். கண்டி திரித்துவக் கல்லூரி மற்றும் கொழும்பு ரோயல் கல்லூரியின் பழைய மாணவராவார்.  காந்தி பிரியந்தி இரத்நாயக்க மற்றும் பியதிலக ரத்நாயக்க ஆகியோர் இவருடைய பெற்றொர்களாவர். இரத்தநாயக்கவிற்கு தில்சனி, கயானி, திலினி மற்றும் இசானி என நான்கு சகோதரிகள் உள்ளனர். பிளைமவுத் பல்கலைக்கழகம் மற்றும் லண்டன் மெட்ரோபொலிட்டன் பல்கலைக்கழகத்தில் இரத்நாயக்க பட்டம் பெற்றார்.

தொழில்
------

இரத்நாயக்க தனது உயர் கல்வியை விருந்தோம்பல் துறையில் முடித்தார், பின்னர் சந்தைப்படுத்தல் மற்றும் புகைப்படக்கலைக்குச் சென்றார். தற்போது பக்தி சமூக ஊடக முகமையின் நிறுவனர் மற்றும் நிர்வாக இயக்குநராக பணியாற்றுகிறார், அங்கு இவர் சமூக ஊடக ஆலோசகராகவும் அரசியல் ஆய்வாளராகவும் பணியாற்றுகிறார். 2015 ஆம் ஆண்டில் கயான் பெரேராவின் 'டாடி' இசைக்குழுவுடன் இசை வாழ்க்கையைத் தொடங்கினார். பின்னர் பிரபல நடிகை யுரேனி நோசிகாவுடன் இணைந்தார். இதற்கிடையில், இசையமைப்பாளர் இலகிரு பெரேராவின் சமூக ஊடக தள ஒருங்கிணைப்பாளராக பணியாற்றினார். அவர்களைத் தவிர, இரத்நாயக்க பல இலங்கை பன்னாட்டு துடுப்பாட்ட வீரர்களின் சமூக ஊடக தள ஒருங்கிணைப்புடன் ஒத்துழைத்தார்,  அத்துடன் தலதா மாளிகை,  அரசியல்வாதிகள், உணவு விடுதிகள் , பிரபலங்கள் மற்றும் வணிகங்களுக்கான சமூக ஊடக தளங்களை நிர்வகித்தார். 

2022 ஆம் ஆண்டில் சுற்றுலாவை மேம்படுத்துவதற்கும் பொருளாதார நெருக்கடியின் போது இலங்கைக்கு ஆதரவளிப்பதற்கும் இலங்கையால் முடியும் என்ற பொருள்கொண்ட ஓர் அமைப்பை இவர் தொடங்கினார்.  இதே ஆண்டில் *பிராண* திரைப்படத்துடன் இணைந்து ஒத்துழைத்தார். இது இலங்கையில் அதே காலகட்டத்தில் சிங்களம், ஆங்கிலம் மற்றும் தமிழ் மொழிகளில் வெளியான முதல் திரைப்படமாகும்.

மேற்கோள்கள்
-----------

1. ↑  "THILANKA RATNAYAKE ALREADY A GIANT IN UNTANGLING SOCIAL MEDIA,ENGRAVING OUT PROFESSIONS". *Info Rain* (ஆங்கிலம்). 2022-09-12. 2022-09-21 அன்று பார்க்கப்பட்டது.
2. ↑  Today, Ceylon (2022-09-02). "Optimising Social Media to the Hilt". *Ceylon Today* (ஆங்கிலம்). 2022-09-21 அன்று பார்க்கப்பட்டது.
3. ↑  "It's not a one person job - INSIGHT". *www.dailymirror.lk* (English). 2022-09-21 அன்று பார்க்கப்பட்டது.CS1 maint: Unrecognized language (link)
4. ↑  admin, eLanka (2022-09-13). "Thilanka Rathnayake already a giant in untangling social media, engraving out professions - by Sunil Thenabadu". *eLanka* (ஆங்கிலம்). 2022-09-21 அன்று பார்க்கப்பட்டது.
5. ↑  ""චිරාත් වැජඹෙනු ඇත් රජ උත්තම"". *am.lk* (ஆங்கிலம்). 2022-09-21 அன்று பார்க்கப்பட்டது.
6. ↑  Anthony, Venessa (2022-08-22). "Social media manager Thilanka Rathnayake on getting that coveted blue tick". *Brunch* (ஆங்கிலம்). 2022-09-21 அன்று பார்க்கப்பட்டது.
7. ↑  Anthony, Venessa (2022-09-06). "Project #SriLankaCan calls all tourists back to SL". *Brunch* (ஆங்கிலம்). 2022-09-21 அன்று பார்க்கப்பட்டது.
8. ↑  ""Prana" is based on a tragic true story". *සරසවිය*. 2022-07-22 அன்று பார்க்கப்பட்டது.
9. ↑  "A life for Sri Lankan cinema..! Watch the trailer". *cinema.lk*. 2022-09-21 அன்று பார்க்கப்பட்டது.
**அவள் ஒரு ஜீவ நதி** இலங்கையில் தயாரிக்கப்பட்டு 1980 ஆம் ஆண்டில் வெளியிடப்பட்ட தமிழ்த் திரைப்படம் ஆகும். இதனைத் தயாரித்தவர் எழுத்தாளர் மாத்தளை கார்த்திகேசு. இவர் எழுதிய பல நாடகங்கள் கொழும்பில் மேடையேறியிருந்தன. நாடக மேடை அனுபவத்துடன் திரைஉலகத்திற்கு வந்தவர் இவர்.

டீன்குமார், விஜயராஜா, கே. எஸ். பாலச்சந்திரன், பரீனாலை, எம். ஏகாம்பரம், மாத்தளை கார்த்திகேசு முதலானோர் இந்தத் திரைப்படத்தில் நடித்தனர். ஜோ மைக்கல் என்பவரே தொடக்கத்தில் இந்தத் திரைப்படத்தின் இயக்குனராக செயற்பட்டார். ஆரம்பத்தில் உதவி இயக்குனராக இருந்த ஜே. பி. ரொபேர்ட் பின்னர் இயக்குனராகினார். 'கவின் கலை மன்றம்' நாடக மன்றத்தில் கார்த்திகேசுவின் நாடகங்களை இவர் இயக்கியவர்.

ஈழத்து ரத்தினம், சி. மெளனகுரு, கார்த்திகேசு ஆகியோர் இயற்றிய பாடல்களுக்கு, இசை அமைப்பாளர் எம். எஸ். செல்வராஜா இசை அமைக்க, வி. முத்தழகு, கலாவதி, எஸ். வி. ஆர். கணபதிப்பிள்ளை, சுஜாதா அத்தனாயக்க, ஜோசப் ராஜேந்திரன் ஆகியோர் பாடினார்கள்.

கதைச் சுருக்கம்
---------------

**கதைச்சுருக்க எச்சரிக்கை:  *கதைச்சுருக்கம் மற்றும்/அல்லது கதை முடிவு விவரங்கள், கீழே தரப்பட்டுள்ளன.***

மலையகத்தில் உள்ள ஓர் எஸ்டேட் சொந்தக்காரரின் (*கார்த்திகேசு*) ஒரேயொரு செல்லமகள் (*பரீனாலை*) தன் சொந்த அத்தானை (*விஜயராஜா*) விரும்புகிறாள். ஆனால் அது ஒருதலைக் காதலாகிப் போய்விடுகிறது. பொதுத் தொண்டில் ஈடுபடும் அவனை, அவன்மீது ஆத்திரம் கொண்ட அவனது நண்பனே (*பாலச்சந்திரன்*) ஆள் வைத்து பொதுக்கூட்டத்தில் கல்லால் எறிவித்து காயம் அடையச் செய்கிறான். அந்த அத்தான் தனக்கு இரத்ததானம் செய்து தன்னைக் காப்பாற்றிய மருத்துவ தாதியை (*அனுஷா*) விரும்பி மணம் செய்து கொள்கிறான். ஏமாற்றமடைந்த அவனது மைத்துனியான அந்தப் பணக்காரப்பெண் தற்கொலை செய்யப் போகிறாள். அவளை கெடுக்கமுற்படும் தீயவர்களிடமிருந்து ஓர் எழுத்தாளன் (*டீன்குமார்*) காப்பாற்றுகிறான். இருவரும் ஒன்றாக இருக்க நேர்ந்தபோதிலும் அவர்களிடையே பரிசுத்தமான நட்பே இருக்கிறது. ஆனால் துரதிஷ்டவசமாக அந்த எழுத்தாளன் கொலை செய்யப்பட, அந்தப்பெண் துறவறம் பூணுகிறாள்.

வெளி இணைப்புக்கள்
-----------------

* அவள் ஒரு ஜீவநதி பற்றிய கட்டுரை - கே.எஸ்.பாலச்சந்திரன்
**சாணவளியாக்கிகள்** அல்லது **சாணவளி உற்பத்திகள்** (*Methanogen*) என்பது நுண்ணுயிரிகளில் ஒரு குழுவாகும். இவைகள் அனுவெறிகையில் உயிர்வளியற்ற நிலையில் சாணவளியை இணைப்பொருட்களாக வெளிவிடுகின்றன. இவை பக்டீரியாவிலிருந்து வேறுபட்ட தொன்மை நுண்ணுயிரிகளில் அடங்கும். இவையே முதன்முதலில் அறியப்பட்ட தொன்மை நுண்ணுயிரிகளாகும்.

இது பெரும்பாலும் நாம் பெரிதும் அறியப்பட்ட மலம்மக்கல் தொட்டி, குப்பைகள் மக்குமிடங்களில் பரவலாக காணப்படுக்கின்றன. இவைகள் நெகிழா உயிர்வளியற்ற வாழிகளாகும். இவைகள் மாந்தன் மற்றும் மாடுகளின் உணவுக்குழாய்களில் வாழ்கின்றன. இவை செரிமானத்திற்குத் துணைப்புரிகின்றன. இவை மனிதனில் குசு எனப்படும் மலக்குடலில் இருந்து மலவாய்/குதம் வழியாக வெளியாகும் கூட்டுவளி ஒரு குறிப்பிடத்தக்க உயிர்வளியாகும். இவை மாடுகளில் இரைப்பைக்குள் தங்கி இவை ஏப்பம் வழியாக வெளியேறுகின்றன. மாடுகளில் சராசரியாக ஒரு நாளில் 500 லிருந்து 600 லிட்டர வரை சாணவளிக்கள் வெளிவருகின்றன.

சாணவளியென்பது பைங்குடில் வளிக்களில் முக்கியமான ஒன்றாகும். இவை புவிவெப்ப மடைதலில் கரிக்காடி வளிக்கு அடுத்தபடியாக உள்ள வளியாகும். இவைகள் பெரும்பாலும் உயிர் அணுவெறிகையால் வெளிவருகின்றன. அதில் பெரும்பங்காற்று பவை இச்சாணவளியாக்கிகளே யாகும். இச்சாணவளியாக்கிகள் உணவு மறுசுழற்சியில் பெரும்பங்காற்றுகின்றன. இவைகள் புவியில் சமநிலை உருவாக பெரிதும் உதவுகின்றன. இச்சாணவளியாக்கி உற்பத்தியில் பெரும்பங்காற்றினாலும் இவ்வளிக்களை கட்டுப்படுத்தும் பெரும்பங்கு மற்றொரு நுண்ணுயிரிக்குழுவான சாணவளியுண்ணிகள் மேற்கொள்கின்றன. இவைகள் சூழ்நிலைச் சமானத்தை பாதுகாக்கின்றன.

பண்புகள்
--------

இதுவரை ஐம்பதிற்கும் மேற்பட்ட குறுவினங்கள் கண்டுபிடிக்கப்பட்டாலும் அவை மரபினவழி வகைப்பாட்டியலில் பயன்படுத்தப்படும் மரத்தில் ஒரேக் கிளையின் கீழ்வருவதில்லை. ஆயினும் இவையனைத்தும் தொன்மை நுண்ணுயிரிகளுக்குள் அடங்கும். இவைகளில் பெரும்பாலானவை நெகிழா உயிர்வளியற்ற வாழிகளாகும். இவைகள் உயிர்வளியுள்ள இடங்களில் வாழ இயலாது.

ஆயினும் உயிர்வளியின்றியமையா உயிர்களில் காணப்படும் சூப்பராக்சைடு டிச்மூட்டேசு என்னும் நொதி *மெத்தனோசார்சினா பார்க்கெரி* என்னும் உயிரிகளில் காணப்படுகின்றன.

இவைகளில் பெரும்பாலும் கோலுயிரிகளாகவும் உருளையுயிரிகளாகவும் காணப்படுகின்றன. ஆனாலும் சிலவற்றில் நிலையுருவமற்ற நிலையும் காணப்படுகின்றன. 

இவைகள் உச்சவிரும்பிகள் வகைப்பாட்டுக்குள்ளும் அடங்கும்.

மேற்குறிப்புகள்
---------------

* Thauer, R. K. and Shima, S. (2006). "Biogeochemistry: Methane and microbes". Nature 440 (7086): 878–879. doi:10.1038/440878a. PubMed
* M.J. Whiticar, et al. (1986). "Biogenic methane formation in marine and freshwater environments: CO2 reduction vs. acetate fermentation — isotope evidence". Geochim. Cosmochim. Acta 50: 393–709. doi:10.1016/0016-7037(86)90346-7

காண்க
-----

* சாணவளியுண்ணி
* உச்சவிரும்பி
**இரங்கேச வெண்பா** அல்லது **நீதிசூடாமணி** என்று அழைக்கப்படும் இந்நூல், திருக்குறளை அடிப்படையாக எழுதப்பட்ட நூலாகும். இந்நூலை எழுதியவர் *பிறசை சாந்தக் கவிராயர்* ஆவார். 1907 ஆம் ஆண்டு இந்நூலுக்கு சு. அ. இராமசாமி புலவர் என்பர் உரையெழுதி உள்ளார். அதனால் அதற்கு முன்னர் இது படைக்கப்பட்டிருக்க வேண்டும்.

இந்நூலில் அறத்துப்பால், பொருட்பால், காமத்துப்பால் என்ற திருக்குறளிலுள்ள மூன்று பால்களிலும் வெண்பாக்கள் தொகுக்கப்பட்டுள்ளது. 

1 அறத்துப்பால்  

1.1 பாயிர இயல்  

1.2 இல்லற இயல்  

1.3 துறவற இயல்  

2 பொருட்பால்  

2.1 அரசியல்  

2.2 அமைச்சியல்  

2.3 அங்க இயல்  

2.4 ஒழிபியல்  

3 காமத்துப் பால்  

3.1 களவியல் (ஆண்பாற் கிளவிகள்)  

3.2 கற்பியல் (பெண்பாற் கிளவிகள்)  

3.3 அன்பியல்

இந்நூலில் ஒவ்வொரு திருக்குறளையும், இதிகாச புராணங்களுடன் இணைந்து கொடுக்கப்பட்டுள்ளது.

மேற்கோள்கள்
-----------

1. ↑  பழனியப்பன், மு. (April 11, 2011). "இரங்கேச வெண்பா அல்லது நீதி சூடாமணி". *வல்லமை*.

வெளி இணைப்புகள்
---------------

|  |  |
| --- | --- |
| Search Wikisource | விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**இரங்கேச வெண்பா** |
**டாணாக்காரன்** ( பொருள். சர்க்கிள் இன்ஸ்பெக்டர் ) என்பது 2022 ஆம் ஆண்டு வெளியான இந்திய தமிழ் வரலாற்று நாடகத் திரைப்படமாகும். இப்படத்தை அறிமுக இயக்குநர் தமிழ் எழுதி இயக்கியுள்ளார். படத்தை பொட்டன்ஷியல் ஸ்டுடியோஸ் தயாரித்தது. இப்படத்தில் விக்ரம் பிரபு முக்கிய வேடத்திலும், அஞ்சலி நாயர், மதுசூதன் ராவ், லால், லிவிங்ஸ்டன், எம். எசு. பாசுகர் ஆகியோர் துணை வேடங்களில் நடித்துள்ளனர். 1997-ஆம் ஆண்டு காவலர் பயிற்சி நிலையத்தில் நடந்த உண்மை நிகழ்வுகளை அடிப்படையாக்க் கொண்டு இப்படம் எடுக்கப்பட்டது. 2022 ஏப்பரல் 8 அன்று டிஸ்னி+ ஹாட்ஸ்டாரில் நேரடியாக வெளியிடப்பட்டது. படம் விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது.

கதைச்சுருக்கம்
--------------

கால் பயிற்சிக் கல்லூரிக்கு தேர்வாகிவரும் அறிவு என்னும் அறிவழகன் (விக்ரம் பிரபு), அங்கு மலிந்துள்ள அடக்குமுறைகளையும், அதிகார அத்துமீறளையும் எதிர்த்து கேள்வி கேட்கிறான். அதனால் அவன் பயிற்சிக் கல்லூரியில் எதிர்கொள்ளும் சிக்கல்களையும், அவற்றை அவன் எப்படி எதிர் கொள்கிறான். என்பதே கதை

நடிகர்கள்
---------

 

* அறிவு என்கிற அறிவழகனாக விக்ரம் பிரபு
* ஈஸ்வரியாக அஞ்சலி நாயர்
* முத்துப்பாண்டியாக மதுசூதன் ராவ்
* ஈசுவரமூர்த்தியாக லால்
* அறிவின் தந்தை இராசேந்திரனாக லிவிங்ஸ்டன்
* செல்லக்கண்ணுவாக எம். எசு. பாசுகர்
* ஆய்வாளர் மதியாக போஸ் வெங்கட்
* காதர் பாசாவாக பாவெல் நவகீதன்
* ஆலோசகர் சாகுல் பாயாக நிதிஷ் வீரா
* நந்தகுமாராக உதய மகேஷ்
* முருகனாக கார்த்திக் கண்ணன்
* அறிவின் நண்பனாக லிங்கேஷ்

செயற்கைக்கோள் உரிமைகள்
----------------------

படத்தின் செயற்கைக்கோள் உரிமையை விஜய் தொலைக்காட்சி பெற்றது.

இசை
---

இப்படத்திற்கான பின்னணி இசை மற்றும் பாடல் இசையை ஜிப்ரான் அமைத்தார்.

|  |  |
| --- | --- |
| Track listing |  |
| # | பாடல் | பாடகர்(கள்) | நீளம் |  |
| 1. | "கட்டிக்கோடா"   | சுவேதா மோகன் | 3:21 |
| 2. | "துடித்தெழு தோழா"   | செண்பகராஜ், அரவிந்த் சீனிவாசு, நாராயணன், சரத் சந்தோஸ் | 3:51 |

வரவேற்பு
--------

*தி டைம்ஸ் ஆஃப் இந்தியாவைச்* சேர்ந்த விமர்சகர் எம். சுகந்த், 5-க்கு 3.0 நட்சத்திரங்களை இப்படதிற்கு அளித்து எழுதினார் "விக்ரம் பிரபு அறிவு பாத்திரத்தின் உடல்மொழியை நன்கு வெளிபடுத்தி நடித்துள்ளார். எம். எசு. பாசுகர் பல ஆண்டுகளுக்கு முன்பு துறையில் கீழ்ப்படியாமை செயலுக்கான விலையைக் கொடுக்கும் ஒரு மூத்த காவலராக ஜொலிக்கிறார். மேலும் லால் அவரது கதாபாத்திரத்தை வெறுக்க வைக்கிறார். போஸ் வெங்கட், மதி என்ற நேர்மையான காவலராக, அமைப்பில் உள்ள குறைபாடுகளை அறிந்திருந்தும், பணியமர்த்தப்பட்டவர்களை நல்ல காவலர்களாக மாற்ற விரும்பும், ஒரு உணர்ச்சிகரமான நடிப்புடன் களமிறங்குகிறார். இவர்களின் நடிப்புகள் படத்தை ஒருங்கிணைத்து நம்மை படத்துடன் ஒன்ற வைக்கின்றன."

குறிப்புகள்
-----------

1. ↑  "TAANAKKARAN REVIEW : AN ENGAGING, IF MELODRAMATIC, DRAMA ON ABUSE OF POWER".

வெளி இணைப்புகள்
---------------

இணையதள திரைப்பட தரவுத்தளத்தில் *டாணாக்காரன்*
**அலெக்சாண்டர் பிலிப் வோர்ட்லி ஆலன்** (*Alexander Philip Wortley Allen*) இங்கிலாந்து நாட்டைச் சேர்ந்த ஒரு துடுப்பாட்ட வீரராவார். முன்னாள் வீரரான இவர் ஒர் இல்லக்குக் காப்பாளராகவும் வலது கை ஆட்டக்காரராகவும் முதல் தர போட்டிகளில் விளையாடினார். 1984 ஆம் ஆண்டு அக்டோபர் மாதம் 13 ஆம் தேதியன்று இவர் வார்விசயர் மாகாணம், சோலிகல் நகரத்தில் பிறந்தார். 2002 ஆம் ஆண்டில் வார்விக்சயர் மாகாண துடுப்பாட்ட சங்கத்திற்காக ஒரு முதல் தர போட்டியில் விளையாடினார். அப்போட்டியில் இவர் ஆட்டமிழக்காமல் 18 ஓட்டங்கள் எடுத்தார் மற்றும் மேற்கிந்திய தீவுகள் ஏ அணிக்கு எதிராக ஒரு பந்து பிடித்தல் நிகழ்த்தி ஒருவரை ஆட்டமிழக்கச் செய்தார். மேலும் 2005 ஆம் ஆண்டில் தெவோனுக்காக இரண்டு பட்டியல் ஏ ஒரு நாள் போட்டிகளில் விளையாடினார். 2005 முதல் 2007 ஆம் ஆண்டு வரை தெவோனுக்காக சிறிய போட்டிகளிலும் விளையாடினார். இவரது தாத்தா எசுமண்டு இலூயிசும் முதல்தர துடுப்பாட்ட வீரராக இருந்தார். இரண்டாம் உலகப் போருக்குப் பிறகு வார்விக்சயர் அணிக்காக அவர் 47 போட்டிகளில் விளையாடினார்.

மேற்கோள்கள்
-----------

1. ↑  "Sandy Allen". www.cricketarchive.com. 23 November 2015 அன்று பார்க்கப்பட்டது.
2. ↑  Sandy Allen at ESPNcricinfo
**முன்னறிவாக்கம்** (ஆங்கிலம்: Forecasting) என்பது கடந்த மற்றும் நிகழ் கால நிலையைப் பகுப்பாய்வு செய்து எதிர்கால நிலையைக் கணிக்கும் ஒரு முறையாகும். உலகம் எல்லாம் பொதுவாக அனைத்து தொழிலிலும் இந்த முன்னறிவாக்க முறையைப் பயன்படுத்தி எதிர்கால தேவைகளைக் கணக்கெடுக்கும் முறையாக ஏற்றுகொள்ளப்பட்டுள்ளது. இது பெரும்பாலும் புள்ளியியல் முறையினை பயன்படுத்தியே கணிக்கப்படுகிறது.

இக்கட்டு மற்றும் சீரின்மை, முன்னறிவாக்கத்தின் ஒரு முக்கிய அங்கமாகும். பொதுவாக முன்னறிவாக்கத்துடன் அதன் சீரின்மையையும் கூடவே குறிப்பிடுவது வழக்கமான ஒன்றாகும். எப்படியாயினும், முன்னறிவாக்கம் மிகச்சரியானதாக இருக்க பகுப்பாய்விற்கு உட்படுத்தப்படும் தரவுகள் எப்பொழுதும் முறைப்படுத்தப்பட்டதாக இருக்க வேண்டும்.

சராசரி முறை
-----------

இந்த முறையில் கடந்த கால தரவுகள் அனைத்தின் இடைநிலை (mean) மதிப்பையே எல்லா எதிர்கால மதிப்பிற்கு கணிப்பதாகும். இந்த முறையில் கடந்த கால தரவு இருக்கும் எந்த ஒரு விடயத்தையும் முன்னறிவாக்கம் செய்ய இயலும்.

காலத் தொடர்ச்சி குறிப்பீட்டில் :

{\displaystyle {\hat {y}}\_{T+h|T}={\bar {y}}=(y\_{1}+...+y\_{T})/T} 

இங்கு {\displaystyle y\_{1},...y\_{T}} கடந்த கால தரவாகும்.

மேற்கோள்கள்
-----------

1. ↑  Scott Armstrong, Fred Collopy, Andreas Graefe and Kesten C. Green. "Answers to Frequently Asked Questions". May 15, 2013 அன்று பார்க்கப்பட்டது.CS1 maint: multiple names: authors list (link)
2. ↑
**அவாமி தேசியக் கட்சி** ( பஷ்தூ: عوامي نېشنل ګوند , உருது: عوامی نيشنل پارٹی  ; சுருக்கம் : **ANP** ) என்பது பாக்கித்தானில் ஒரு மதச்சார்பற்ற மற்றும் இடதுசாரி பஷ்தூன் தேசியவாத அரசியல் கட்சி. இந்த கட்சியை 1986 ஆம் ஆண்டில் அப்துல் வாலி கான் என்வவர் நிறுவினார், இதன் தற்போதைய தலைவர் அஸ்பாண்டியார் வாலி கான் என்பவர் கான் அப்துல் கப்பார் கானின் பேரன் ஆவார், மியான் இப்திகார் உசேன் இதன் பொதுச்செயலாளராக பணியாற்றினார். 2008–13 காலப்பகுதியில் பாக்கித்தானிய அரசாங்கத்தில் பாக்கித்தான் மக்கள் கட்சி தலைமையிலான அவாமி தேசியக் கட்சியின் அரசியல் நிலைப்பாடு இடதுசாரிகளாகக் கருதப்பட்டது, இதுமதச்சார்பின்மை, ஜனநாயக சோசலிசம், பொதுத்துறை அரசாங்கம் மற்றும் பொருளாதார சமத்துவவாதம் ஆகியவற்றை ஆதரிக்கிறது. கைபர்-பக்துன்க்வா மற்றும் அதனைச் சுற்றியுள்ள பஷ்தூன் ஆதிக்கம் நிறைந்த பகுதிகளில் செல்வாக்குடன் 2008−2013 க்கு இடையில் பாக்கிஸ்தானில் மிகப்பெரிய பஷ்தூன் தேசியவாத கட்சியாக அவாமி தேசியக் கட்சி இருந்தது. அவர்கள் 2008-2013 வரை மாகாணத்தை ஆட்சி செய்தனர், ஆனால் 2013 சட்டமன்றத் தேர்தலில் பாக்கித்தான் தெஹ்ரீக்-இ-இன்சாப் கட்சியிடம் தோற்றனர்.

வரலாறு
------

கான் அப்துல் வாலி கானின் அரசியல் வாழ்க்கை அவரது தந்தை கான் அப்துல் கஃபர் கான் (பச்சா கான்) என்பவரிடமிருந்து பெறப்பட்ட தீவிரமான பஷ்தூன் தேசியவாதத்தின் பாரம்பரியத்தின் அடிப்படையில் கட்டப்பட்டது. இது இந்தியப் பிரிவினைக்குப் பின்னர் உருவாக்கப்பட்டது என்றாலும், பெரும்பாலான தலைவர்கள் இந்தியாவுக்கு ஆதரவானவர்கள், பாக்கித்தான் உருவாகுவதற்கு எதிரானவர்கள். அந்த காலகட்டத்தில் பெரும்பாலான தலைவர்கள் சுதந்திரத்திற்கு முன்னர் காங்கிரஸின் வலது கைகளாக செயல்பட்டனர். இருவருமே பாக்கித்தான் உருவாகுவதை எதிர்த்தனர், 1947 இல் பாக்கித்தானுக்கு சுதந்திரம் பிரகடனப்படுத்தப்பட்ட பின்னர் இவர்கள் சிறையில் அடைக்கப்பட்டனர். 1956 ஆம் ஆண்டில் வாலி கான் ஒரு கவர்ந்திழுக்கும் வங்காள சோசலிசவாதியான அப்துல் ஹமீத் கான் பாஷானி தலைமையிலான தேசிய அவாமி கட்சியில் (என்ஏபி) சேர்ந்தார். 1965 ஆம் ஆண்டில் இக்கட்சி இரண்டு பிரிவுகளாகப் பிரிந்தது, வாலி கான் மாஸ்கோ சார்பு பிரிவின் தலைவரானார். கட்சியின் உறுப்பினர்கள் பாக்கித்தான் மக்கள் கட்சியின் தளம் மூலம் தேசிய அவாமி கட்சி 1970 நாடாளுமன்றத் தேர்தல்களில் பங்கேற்று, 1970 ல் சுல்பிகர் அலி பூட்டோவுடன் மிகப்பெரிய சோசலிச கூட்டணியை உருவாக்கினர். இருப்பினும், கூட்டணி பிரிந்து அதன் உறுப்பினர்கள் பாக்கித்தான் தேசிய கூட்டணியில் இணைந்தனர்.

1972 ஆம் ஆண்டில் கட்சிக் கூட்டணி மாகாண அரசாங்கங்களை அமைக்கும் அளவுக்கு வலுவாக இருந்தது, அதன் கூட்டாளர் கைபர் பக்துன்க்வா மற்றும் பலூசிஸ்தானில் ஜாமியத் உலமா-இ-இஸ்லாம் (JUI) கட்சியுடன். இந்த அரசாங்கங்கள் குறுகிய காலம் இருந்தன. வாலி கான் மீண்டும் சிறையில் அடைக்கப்பட்டார், பாக்கிஸ்தான் அரசுக்கு எதிராக அவாமி தேசியக்கட்சி சதி செய்கிறது என்று அதிபர் பூட்டோவின் குற்றச்சாட்டை உச்ச நீதிமன்றம் உறுதிசெய்தபோது அவரது கட்சி அரசியலில் இருந்து தடைசெய்யப்பட்டது. ஜெனரல் ஜியா-உல்-ஹக் பின்னர் அவாமி தேசியக்கட்சி மீதான குற்றச்சாட்டுகளை திரும்பப் பெற்றதையடுத்து வாலி கான் விடுவிக்கப்பட்டார், பின்னர் வாலி கான் தேசிய ஜனநாயகக் கட்சியில் சேர்ந்தார், இறுதியில் அவாமி தேசியக் கட்சியை உருவாக்கினார். இதற்கிடையில், அதிபர் பூட்டோ ஏப்ரல் 1979 இல் சிறையில் அடைக்கப்பட்டார் மற்றும் தூக்கிலிடப்பட்டார்.

குறிப்புகள்
-----------

1. 1 2  "Pakistan: A Country Study" (PDF). Library of Congress (U.S.). April 1994.
**சாண எரிவாயு** என்பது கால்நடைகளின் சாணத்திலிருந்து நொதித்தல் முறையில் தயாரிக்கப்படும் எரிபொருளாகும். இந்த நொதித்தல் முறைக்கென களன்கள் அமைக்கப்படுகின்றன. சாணத்தினை எரிவாயு கலனுக்குள் செலுத்தி மீத்தேன் என்ற எரிவாயுவினைப் பெருகின்றார்கள்.

இந்த எரிவாயுக் களன்கள் உட்செலுத்தும் குழாய், செரிப்பான், வாயு சேகரிப்பான், சாணக்கழிவுக் குழம்பு வெளியேறும் குழாய், எரிவாயு வெளியேரும் குழாய் ஆகிய பாகங்களைக் கொண்டுள்ளன.

இந்தியாவில்
-----------

இந்தியாவில் மாற்று எரிசக்திக்கான சாண எரிவாயுவினை அமைக்க ஒன்றிய அரசு மானியங்களைத் தருகின்றது. இவ்வாறு எரிசக்திக்கென வாயுக் கலன்கள் எண்ணற்ற வடிவமைப்பில் கிடைப்பதால், சில எரிவாயுக் கலன்களுக்கு மட்டும் ஒன்றிய அரசு மானியம் தருகிறது.

* கிராமத் தொழில் ஆணைக்குழு இரும்பு டிரம் எரிவாயு கலன்
* கதர் கிராம ஆணைக்குழு ஃபைபர் டிரம் எரிவாயு கலன்
* கான்கிரீட் சுவர் டிரம் கலன் (பெரோ சிமெண்ட் வடிவம்)
* பந்து வடிவ நிலையான கூடார கலன் (தீன பந்து வடிவம்)

ஆதாரங்கள்
---------

1. 1 2  "மாடு, ஆடு, கோழி கழிவிலிருந்து எரிவாயு... விகடன் 10/11/2013". 2016-12-27 அன்று மூலம் பரணிடப்பட்டது. 2016-07-11 அன்று பார்க்கப்பட்டது.
2. ↑  சாண எரிவாயு அடுப்பு அமைக்க ரூ.8,000 மானியம் - தினமணி 05 டிசம்பர் 2012

வெளி இணைப்புகள்
---------------

* நமக்கு நாமே மின்சாரம் வழிகாட்டுகிறது பெரியார் மணியம்மை பல்கலைக்கழகம் உண்மைதளம் பரணிடப்பட்டது 2017-01-08 at the வந்தவழி இயந்திரம்
**திருப்பதி முனியப்பசுவாமி திருக்கோவில்** என்பது தமிழ்நாட்டின், நாமக்கல் மாவட்டம் சேளூர் சாணார்பாளையத்தில் உள்ளது
இந்த முனியப்பசுவாமி இவ்வூரின் காவல் தெய்வமாகப் போற்றப் படுகிறார். இந்த முனியப்பசாமியின் சிலை 40 அடி உயரத்துடன், ஒரு டன் எடையுள்ள வாளுடன் அமைக்கப்பட்டுள்ளார். ஒவ்வொரு ஆண்டும், மாசி மாதம் முதல் சனி, ஞாயிறு நாட்களும் சுவாமிக்கு சிறப்பு அபிஷேகம் செய்வது வழக்கம்.

வரலாறு
------

இவ்வூரைச் சேர்ந்த பெரியோர் முன்னொரு காலத்தில் திருப்பதிக்குச் சென்று திரும்பிய பொழுது அவர்கள் கூடையில் பொருட்களைக் கொண்டு வந்தனர். அந்தக் கூடையில் திடீரென ஒரு கல் வந்து இருந்ததாகவும். அதை எடுத்து எரிந்த போதும் மீண்டும் மீண்டும் வந்து கூடையில் இருந்ததாகவும் கடைசியாக தற்போது அந்தக் கோவில் இருக்கும் இடத்தில் வைத்த பொழுது அங்கேயே இருந்து கொண்டதாகவும் வாய் வழி வரலாறு கூறப்படுகிறது. []பின்னர் அதை காவல் தெய்வமாக வழிபட ஆரம்பித்தனர். இந்தக் கோவிலில் ஆண்டுதோறும் மாசி மாதம் இரண்டாவது ஞாயிறு ஆண்டு விழா நடைபெற்று வருகிறது.
கடந்த மாசி மாதம் நடை பெற்ற விழாவில் 195 கிடாக்கள் வெட்டப்பட்டு அசைவ அன்னதானம் வழங்கப்பட்டது. ஒவ்வொரு ஆண்டும் இதுபோல விழா சிறப்பாக நடைபெற்று வருகிறது. இவ்விழாவில் அளிக்கப்படும் அனைத்துக் கிடாக்களும் மக்கள் வேண்டுதல் நிறைவேறி நேர்த்திக்கடனாக அளிக்கப்படுபவை ஆகும்.

மேற்கோள்கள்
-----------

1. ↑  "திருப்பதி முனியப்பசாமி கோவில் விநோத அசைவ அன்னதான விழா". *செய்திக்கட்டுரை*. தினமலர். 20 பெப்ரவரி 2017. 21 ஏப்ரல் 2017 அன்று பார்க்கப்பட்டது.
**ரோகிணி ஆறு** (Rohini River), நேபாள நாட்டின் இமயமலையில் உள்ள சிவாலிக் மலைத்தொடரில் உள்ள லும்பினி பிராந்தியத்தின் கபிலவஸ்து மற்றும் ரூபந்தேகி மாவட்டத்தில் உற்பத்தி ஆகி, பின் தெற்காக பாய்ந்து இந்தியாவின் உத்தரப் பிர்தேசத்தின் கோரக்பூரில் பாயும் மேற்கு ரப்தி ஆற்றின் இடது கரையில் கலக்கிறது. 
பின்னர் மேற்கு ரப்தி ஆறு காக்ரா ஆற்றுடன் கலக்கிறது. காக்ரா ஆறு கங்கை ஆற்றுடன் கலக்கிறது. 
122 கிலோ மீட்டர் நீளம் கொண்ட ரோகிணி ஆறு, 2686 சதுர கிலோ மீட்டர் வடிநிலத்தைக் கொண்டது.

அரச மரபினர்கள்
--------------

கௌதம புத்தர் காலத்தில் ரோகிணி ஆற்றின் இரு கரையிலும், சாக்கியர்களும், கோலியர்களும் ஆண்டனர். வேளாண்மை நிலங்களின் நீர் பாசானத்திற்கு, ரோகிணி ஆற்று நீரின் உரிமைக்காக சாக்கியர்களும், கோலியர்களும் ஒரு முறை போரிட்டதாகவும்,பின்னர் புத்தரின் அறிவுரைப்படி இரு அரச மரபினர்களும் போரை நிறுத்தினர் எனவும் கருதப்படுகிறது.

நகரங்கள்
--------

ரோகிணி ஆற்றாங்கரையில் கபிலவஸ்து மற்றும் லும்பினி நகரங்கள் உள்ளன.

இதனையும் காண்க
--------------

* கோலியர்
* சாக்கியர்

மேற்கோள்கள்
-----------

1. ↑  Google maps view of River rohni
2. ↑  "CONFLICT WITH SAKYA SANGH". 2006-08-23 அன்று மூலம் பரணிடப்பட்டது. 2016-09-06 அன்று பார்க்கப்பட்டது.
3. ↑  Jayetilleke, Rohan L. (October 19, 2005). "Kapilavastu India – Nepal battle of sites". *Daily News*. Archived from the original on 2010-01-28.. பார்த்த நாள்: 2009-01-18.
ஆப்கான் மலைக் கணவாய்கள்
சாண்டுர் ஏரி 
**சாண்டுர் கணவாய்** (*Shandur Top*) உலகின் கூரை என அழைக்கப்படுகிறது. இது பாக்கித்தானில் உள்ள கிசர் மாவட்டத்தில் அமைந்துள்ளது. கடல்மட்டத்தில் இருந்து 12,200 அடி உயரத்தில் (3,700 மீட்டர்) அமைந்துள்ளது. இதன் இருபுறமும் கில்கிட் - பால்டிஸ்டான் மற்றும் சிட்ரால் நகரங்கள் அமைந்துள்ளன. ஸாண்டுர் கணவாய் சிட்ராலுக்கும் கில்கிட்-பால்டிஸ்டானுக்கும் இடையேயான முக்கியமான போக்குவரத்துப் பாதையாகும். இருபுறமும் வாழும் மக்கள் கோவார் மொழியில் பேசுகின்றனர்.

சாண்டூர் போலோ திருவிழா
----------------------

இங்கே உள்ள சமவெளிப்பகுதியில் ஒவ்வொரு ஆண்டும் சூலை மாதம் முதல் வாரத்தில் கில்கிட் - பால்டிஸ்டான் அணிக்கும் சிட்ரால் அணிக்கும் இடையே போலோ விளையாட்டு நடைபெறும். இங்கு 1936ஆம் ஆண்டிலிருந்து போலோ விளையாட்டுப் போட்டிகள் நடைபெற்று வருகின்றன. உலகின் பல்வேறு பகுதிகளிலிருந்து பார்வையாளர்கள் வருவர். இப்போட்டியின் போது பாரம்பரிய இசையும் நடனங்களும் இடம்பெறுகின்றன.

மேற்கோள்கள்
-----------

1. ↑  "William and Kate invited to Shandur: Aqil Shah". *DAWN.COM* (ஆங்கிலம்). 2011-06-13. 2022-06-16 அன்று பார்க்கப்பட்டது.
2. ↑  "PASSES". *www.gilgitbaltistanscouts.gov.pk*. 2022-01-18 அன்று மூலம் பரணிடப்பட்டது. 2022-01-16 அன்று பார்க்கப்பட்டது.
3. ↑  "Shandur Polo Festival I Book Now I Hunza Guides Pakistan". *Hunza Guides Pakistan* (ஆங்கிலம்). 2022-09-21 அன்று பார்க்கப்பட்டது.

வெளி இணைப்புகள்
---------------

* பரணிடப்பட்டது 2018-01-25 at the வந்தவழி இயந்திரம்
* பரணிடப்பட்டது 2018-01-25 at the வந்தவழி இயந்திரம்
**டாடி கூல்** என்பது 2009-ல் வெளியான மலையாளத் திரைப்படம். இதை ஆஷிக் அபு இயக்கியுள்ளார். மம்மூட்டி, இதன் கதாநாயகராக நடித்துள்ளார்.

கதை
---

ஆண்டனி சைமன், நிரந்தரமில்லாத வேலையை செய்துகொண்டு, தன் ஆறு வயது மகனுடன் வாழும் தந்தை மேலதிகாரியுடனான மோதலில், வேலையைவிட்டு நீக்கப்படுகிறார். திரைப்படத்தின் இரண்டாம் காட்சியில் ஓடும் திரைப்படத்தை பார்க்கச் செல்லும், கிரிக்கெட் வீரர் சிறீகாந்தை ரவுடிகளிடம் இருந்து காக்கிறார் ஆண்டனி. இது செய்திகளிலும், ஊடகங்களிலும் பரவ, குற்றப் பிரிவு அதிகாரிகளால் நிர்பந்திக்கப்படுகிறார். பீம்பாய் என்ற குற்றவாளியைப் பிடிப்பதாகக் கூறி, பின்னர் பிடித்தும் கொடுக்கிறார். அந்த நாளில், ஆண்டனியின் மகன் காணாமல் போகிறான். கோபத்தில் வழிப்போக்கனை குண்டுவைத்து தகர்க்கிறார். காரணமில்லாமல் வெடிவைத்ததால், ஆன்டணி குற்றவாளியாகிறார். கடத்தியது யார் என்பது மீதிக் கதை.

நடிகர்கள்
---------

* மம்மூட்டி – சி. ஐ. ஆன்டணி சைமண்
* ரிச்சா பல்லோடு – ஆனி சைமண்
* மாஸ்டர் தனஞ்சய் – ஆதி சைமண்
* பிஜு மேனன்
* விஜயராகவன்
* பாபுராஜ்
* சாயி குமார்
* கோவிந்த் பத்மசூர்யா
* சுராஜ் வெஞ்ஞாறமூடு
* வினாயகன்
* அனூப் சந்திரன்

சான்றுகள்
---------

வெளி இணைப்புகள்
---------------

* இணையதள திரைப்பட தரவுத் தளத்தில் *டாடி கூல்*

* டாடி கூல் – மலையாளசங்கீதம்.இன்போ

| * பா
* உ
* தொ
ஆஷிக் அபு இயக்கிய திரைப்படங்கள் |
| --- |
| 
* டாடி கூல் (2009)
* சோல்ட் ஆன்ட் பெப்பர் (2011)
* லோஸ்ட் இன் பெங்களூர் (2011)
* 22 பீமெயில் கோட்டயம் (2012)
* டா தடியா (2012)
* கௌரி (2013)
* இடுக்கி கோல்டு (2013)

 |
சாணை பிடிக்கும் கருவி
**சாணைக்கல்** என்பது, கத்தி முதலியவற்றைத் தீட்டிக் கூராக்குவதற்குப் பயன்படும் ஒரு கருவியாகும். **கார்போரண்டம்** என்று ஆங்கிலத்தில அழைக்கப்படும் சாணைக்கல், கார்போரண்டம் என்ற பொருளால் ஆனது.இதன் வேதிப்பெயர் சிலிக்கன் கார்பைடு ஆகும். இது சிலிக்கனையும் கார்பனையும் சேர்த்து செய்யப்படும் சேர்மமாகும் .

சாணைக்கல்லின் தன்மை
-------------------

சிலிக்கன் கார்பைடு மிகவும் கடினத்தன்மை உடைய பொருளாகும். எந்தவித வினைப்பன்களாலும் பாதிக்கப்படாதவை. அதிக வெப்பத்தைத் தாங்கும் பண்புடையது.சாணைக்கல்லை வேகமாகச் சுழலச் செய்து, அதன் மீது கூர்மையாக்க வேண்டிய பொருளை வைக்கும் பொது எதிர் உராய்வின் மூலம் அப்பொருள் கூர்மை பெருகிறது.

தயாரிப்பு
---------

சிலிக்கன் டை ஆக்ஸைடு எனப்படும் வெண் மணலையும் கார்பன் எனும் கல்கரியையும் சேர்த்துக் கலவையாக்கி உயர் வெப்பத்தில் மின் உலையில் வைத்துச் சூடாக்கி சாணைக்கல் தயரிக்கப்படுகிறது. முற்காலத்தில் சாணைக்கல் செய்வதற்கு மணற்கற்களைப் பயன்படுத்தினர். சுழற்றுவதன் மூலம் கருவிகளைக் கூராக்குவதற்கு வசதியாகச் சாணைக் கற்கள் சில்லுகள் போல் வட்டவடிவமாகச் செய்யப்பட்டன. தற்காலத்தில் மணற்கற்களுக்குப் பதிலாக வேறு பொருள்களும் பயன்படுத்தப்படுகின்றன. கால்களால் மிதித்துச் சாணைக்கல்லைச் சுழற்றும் வகையிலான பொறிமுறையுடன் கூடிய சாணைபிடிக்கும் கருவிகளும் உள்ளன.

சாணைக்கல்
---------

1891 ஆம் ஆண்டில் அமெரிக்கரான அச்சஸன் என்பவர், மிகுந்த கடினத்தன்மை கொண்ட வைரத்திற்கான மாற்றுப் பொருளைக் கண்டுபிடிக்க முனைந்தார். அதன் பயனாக உருவானது தான் சாணைக்கல் ஆகும்.

சாணைக்கல்லின் பயன்கள்
---------------------

* இது கத்தி, கத்தரிக்கோல், அரிவாள் முதலியவை மழுங்கிய சமயத்தில் சாணை பிடித்து கூர்மையாக்ப் பயன்படுகிறது .
* அதிக அளவு வெப்பம் தாங்கும் சக்தி படைத்ததனால் ஏவுகணை , ராக்கெட் போன்றவற்றில் வெப்பம் தாங்கும் பொருளாகப் பயன்படுகிறது.
* சாணைக்கல்லைத் தூளாக்கித் துணி,காகிதம் ஆகியவற்றில் ஒட்டிக் கடினமான மரம் முதலிய பொருள்களைத் தேய்க்கவும் (உப்பு காகிதம் போலவும்) பயன்படுத்துகின்றனர்.
* உலோகங்களை உருக்கும் மூசையை தயரிக்கவும் பயன்படுகிறது.
**டாங்ஸ் தர்பார்** என்பது ( *Dangs Darbar* ) என்பது இந்தியாவின் குசராத்தின் டாங் மாவட்டத்தின் தலைமையகமான ஆக்வாவில் ஹோலி பண்டிகையின் போது ஏற்பாடு செய்யப்படும் ஒரு கண்காட்சியாகும். ஐந்து பழைய டாங் தர்பாரில் கலந்துகொள்பவர்களுக்கு அரசாங்கத்தால் உதவித் தொகை வழங்கப்படுகிறது. டாங் பகுதியில் பாரம்பரியமாக நடைபெறும் டாங் தர்பாரில், பழங்குடியின மக்கள் தங்கள் நடனம் மற்றும் இசையை நிகழ்த்துவர். இது ஒரு திருவிழாவாக கொண்டாடப்படுகிறது.

நடைபெறும் நாள்
--------------

தர்பாரானது ஒவ்வொரு ஆண்டும் ஹோலியுடன் மூன்று நாள் கலாச்சார விழாவாகக் கொண்டாடப்படுகிறாது.

நடமெறும் இடம்
-------------

இந்தியாவின் சபுதாரா மலைப்பகுதியில் அமைந்துள்ள குசராத்தின் டாங் மாவட்டத்திலுள்ள ஆக்வா என்ற இடத்தில் இந்த கண்காட்சி ஏற்பாடு செய்யப்பட்டுள்ளது.

வரலாறு
------

டாங் பகுதியில் ஹோலி ஒரு முக்கியமான பண்டிகை. மாவட்ட நிர்வாகம் 1942 ஆம் ஆண்டு வரை மன்னர்கள் மற்றும் தலைவர்களால் ஆளப்பட்டது. அதே ஆண்டில் மாவட்டத்தின் வனப் பகுதிகள் ஆங்கிலேயர்களிடம் ஒப்படைக்கப்பட்டன. பில் மன்னர்கள் மற்றும் தலைவர்களுக்கு குத்தகை உரிமையாகவும், பின்னர் வருடாந்திர வாடகை வடிவில் பில் மன்னர்கள், தலைவர்கள், அவர்களது நண்பர்கள், காவல் துறை அதிகாரிகள், அரண்மனை அதிகாரிகள் ஆகியோருக்கு டாங் தர்பாரில் கலந்து கொள்வதன் மூலம் ஒவ்வொரு ஆண்டும் வழங்கப்படும் தொகை வழங்கப்பட்டது. 

தர்பார் நாளில், பழங்குடியினர் நாக தேவதையை ( பாம்பு தெய்வம் ) வழிபட கங்கைக்குச் செல்கிறார்கள். ஒரு புராணத்தின் படி, இராமாயணத்தில் விவரிக்கப்பட்டுள்ள தண்டகாரண்ய வனப்பகுதியாக இருக்கலாம்.

முக்கியத்துவம்
--------------

ஆக்வாவைச் சேர்ந்த பல பழங்குடியினர் அரசவையில் கூடி தங்கள் குறைகளைத் தீர்த்துக் கொண்டனர். இந்த நடைமுறை இன்றும் நடந்து வருகிறது. ஆனால் இன்று டாங் பழங்குடி மன்னர் அமர்ந்திருந்தாலும் குறைகளை மாவட்ட ஆட்சித் தலைவரே நிவர்த்தி செய்கிறார்.  இது மாவட்ட அதிகாரிகளால் ஏற்பாடு செய்யப்படுகிறது. 

பழங்குடியினரின் நடனங்கள் இந்த திருவிழாவின் முக்கிய ஈர்ப்பாகும். பல்வேறு குழுக்கள் தங்கள் நடனம், கருவி மற்றும் இசைக் கலைகளை வழங்குகின்றன. மேலும், *கஹாலியா* மற்றும் *தாட்பூர்* போன்ற கருவிகளைக் கொண்டு இசையை நிகழ்த்துகின்றன. இத்திருவிழாவில் பழங்குடியின கலாச்சாரத்தை ரசிக்க உள்நாடு மற்றும் வெளிநாடுகளில் இருந்து இரசிகர்கள் வருகின்றனர். திருவிழாவின் கடைசி நாளில், பழங்குடியினர் ஹோலி தீயை ஏற்றி, அங்குள்ள சமூகத்தின் மீது வண்ணத் தண்ணீரை தெளிப்பார்கள்.

மேற்கோள்கள்
-----------

1. ↑  Vyas, Rajni (2012). *ગુજરાતની અસ્મિતા* (5th ). Ahmedabad: Akshar Publication. பக். 14.
2. ↑   *ગુજરાતના લોકોત્સવો અને મેળા*.
3. ↑   *ગુજરાતની અસ્મિતા*. Vyas, Rajni (2012). *ગુજરાતની અસ્મિતા* (5th ed.). Ahmedabad: Akshar Publication. p. 14.
4. ↑  Kalariya, Ashok (2019–20). *ગુજરાતના લોકોત્સવો અને મેળા*. Gandhinagar: Directorate of Information/ GujaratState. பக். 54–55. Kalariya, Ashok (2019–20). *ગુજરાતના લોકોત્સવો અને મેળા*. Gandhinagar: Directorate of Information/ GujaratState. pp. 54–55.
5. 1 2  Sedani, Hasutaben Shashikant (2015). *ગુજરાતની લોકસંસ્કૃતિ*. Ahmedabad: University Granth Nirman Board - Gujarat. பக். 89–90. பன்னாட்டுத் தரப்புத்தக எண்:97-89-381265-97-0.
பண்டிதர் **கார்த்திகேசு பொன்னம்பலம் இரத்தினம்** (கா. பொ. இரத்தினம், மார்ச் 10, 1914 - டிசம்பர் 20, 2010) ஈழத்துத் தமிழ் அறிஞரும், முன்னாள் நாடாளுமன்ற உறுப்பினரும் அரசியல்வாதியும் ஆவார். திருக்குறள் நெறி பரவப் பல்வேறு வழிகளில் பாடுபட்ட அறிஞர்களில் கா. பொ. இரத்தினம் குறிப்பிடத்தக்கவர். உலகத்தமிழ் மாநாடுகளுக்கு அடித்தளமான திருக்குறள் மாநாட்டை முதன் முதலில் நடத்தியவர்.

வாழ்க்கைக் குறிப்பு
-------------------

1914ஆம் ஆண்டு யாழ்ப்பாண மாவட்டம், வேலணையில் பிறந்த இரத்தினம், கோப்பாய் ஆசிரியர் பயிற்சிக் கலாசாலை, அண்ணாமலைப் பல்கலைக்கழகம் என்பவற்றில் பயின்றார். 1933 இல் பண்டிதர் பட்டமும், 1942 இல் வித்துவான் பட்டமும் பெற்றார். 1941 ஆம் ஆண்டில் கோப்பாய் ஆசிரியர் பயிற்சிக் கல்லூரியில் உதவி ஆசிரியராகச் சேர்ந்தார். 1943 இல் பாடசாலைகளுக்கான ஆய்வு அலுவலராகப் பணியாற்றினார். 1945 முதல் 1956 வரை மகரகமை ஆசிரியர் பயிற்சிக் கல்லூரியில் தமிழ் ஆசிரியராகச் சேர்ந்தார். அதன் பின்னர் கொழும்பில் அரச கரும மொழிகள் திணைக்களத்தில் எட்டாண்டுகள் பணியாற்றி, தமிழ் வெளியீடுகளில் தமிழ் மொழி அமுலாக்கல் சீராக நடைபெற உதவினார். பின்னர் மலேயாப் பல்கலைக்கழகத்தில் தனிநாயகம் அடிகளாரோடு இணைந்து பணியாற்றினார். 1952ம் ஆண்டு கொழும்பில் 'தமிழ்மறைக் கழகம்' என்னும் அமைப்பை ஏற்படுத்தி, அதன் மூலம் தமிழ்ப் பணிகளை ஆற்றி வந்தார்.

1945 ஆம் ஆண்டில் லண்டன் பல்கலைக்கழகத்தில் இளங்கைலை (சிறப்பு)ப் பட்டமும், சென்னைப் பல்கலைக்கழகத்தில் 1952 ஆம் ஆண்டில் கீழைத்தேய மொழிகளில் முதுமாணிப் பட்டமும் பெற்றார்.

அரசியலில்
---------

1960 ஆம் ஆண்டு முதல் இலங்கைத் தமிழரசுக் கட்சியில் இணைந்து அரசியலில் ஈடுபட்டார். 1965 ஆம் ஆண்டு கிளிநொச்சித் தேர்தல் தொகுதியிலும், 1970 ஆம் ஆண்டில் ஊர்காவற்துறைத் தேர்தல் தொகுதியிலும் தமிழரசுக் கட்சியின் சார்பில் போட்டியிட்டு வெற்றி பெற்றார். பின்னர் 1977 ஆம் ஆண்டுத் தேர்தலில் ஊர்காவற்துறைத் தொகுதியில் தமிழர் விடுதலைக் கூட்டணியின் சார்பில் போட்டியிட்டு வெற்றி பெற்று நாடாளுமன்ற உறுப்பினராகத் தெரிவு செய்யப்பட்டார்.

சமூகப் பணி
----------

பல ஆண்டுகள் கொழும்புத் தமிழ்ச்சங்கத்தின் துணைத்தலைவராகவும் 1958-1959 காலப்பகுதியில் அதன் தலைவராகவும் 1973-1981 காலத்தில் துணைக் காப்பாளராகவும் இருந்து சங்கப் பணியாற்றினார். 1960 இல் தமிழ்ச்சங்கத்தால் வெளியிடப்பட்ட "முருகு' என்ற இலக்கிய வெளியீட்டின் ஆசிரியராகவும் இருந்துள்ளார்.

எழுதிய நூல்கள்
--------------

* தமிழ், இலக்கியம் கற்பித்தல்
* தமிழ் உணர்ச்சி
* உரை வண்ணம்
* அன்புச் சோலை
* காவியமணம்
* இமயத்து உச்சியில்
* தனி ஆட்சி
* எழுத்தாளர் கல்கி
* நினைவுத்திரைகள் (சுயசரிதை)
* இலங்கையில் இன்பத் தமிழ்
* தமிழ் மறை விருந்து
* பச்சை மண்ணும் சுட்ட மண்ணும்
* மனப்பால்
* யாஅம் இரப்பவை (1987)

பட்டங்களும் விருதுகளும்
-----------------------

கா. பொ. இரத்தினம் அவர்கள் 'தமிழ்மறைக் காவலர்', 'திருக்குறள் செல்வர்', 'குறள் ஆய்வுச் செம்மல்', 'செந்தமிழ்க் கலைமணி', 'உலகத் தமிழர் செம்மல்' ஆகிய பட்டங்களையும் பெற்றுள்ளார்.

இறுதிக்காலம்
------------

1983 ஆம் ஆண்டு இனக்கலவரத்தைத் தொடர்ந்து தமிழ்நாடு சென்று தங்கியிருந்த இவர், 2003 ஆம் ஆண்டு மீண்டும் கொழும்பு திரும்பி வெள்ளவத்தையில் வசித்து வந்தார். 2010 டிசம்பர் 20 ஆம் நாள் கொழும்பில் தனது 96வது அகவையில் காலமானார்.

வெளி இணைப்புகள்
---------------

* தமிழ் உணர்ச்சி, கா.பொ.இரத்தினம், நூலகம் திட்டத்தில்
**காஞ்சிபுரம் சிறீரங்காச்சாரியார் சிறிநிவாசாச்சாரியார்** அல்லது பொதுவாக **கா. ஸ்ரீ. ஸ்ரீ** (திசம்பர் 15, 1913 - சூலை 28, 1999) தமிழக எழுத்தாளரும், மொழிபெயர்ப்பாளரும் ஆவார். பிரபல மராத்திய எழுத்தாளர் காண்டேகரின் பல புதினங்களையும், சிறுகதைகளையும் தமிழில் மொழிபெயர்த்தவர்.

வாழ்க்கைச் சுருக்கம்
--------------------

கா.ஸ்ரீ.ஸ்ரீ உத்திரப் பிரதேசத்தில் பிருந்தாவனம் என்ற ஊரில் 1913 ஆம் ஆண்டில் பிறந்தார். தந்தை ஸ்ரீரங்காச்சாரியார், தாய் ருக்குமணி அம்மாள் தமிழ்நாடு, காஞ்சிபுரத்தைச் சேர்ந்தவர்கள். தந்தை இந்தி, தெலுங்கு, வங்க மொழிகள் அறிந்தவர், கா. ஸ்ரீ. ஸ்ரீ தந்தையிடம் சிறு வயதிலேயே வடமொழி காவியங்களையும், நாடகங்களையும், வைணவ நூல்களையும் பயின்று வந்தார். தந்தையார் பம்பாயில் லட்சுமி வெங்கடேசுவர அச்சகத்தில் பணியாற்றிய போது கா. ஸ்ரீ. ஸ்ரீ. வீட்டிலேயே தமிழ் படிக்கவும் எழுதவும் கற்றுக்கொண்டார். மராட்டிப் பள்ளியில் சேர்ந்து ‌ மராட்டியும் ஆங்கிலமும் பயின்றார்.

இள வயதிலேயே சுகவீனமுற்றதால், சென்னைக்கு வந்து தாயின் ஆதரவில் பச்சயப்பன் உயர்நிலப்பள்ளியில் சேர்ந்து படிப்பைத் தொடர்ந்தார். காஞ்சிபுரத்தில் ஒரு வேத பண்டிதரிடம் வேதக் கல்வி பயின்றார். பள்ளிப் படிப்பை முடித்தும் 1930 ஆம் ஆண்டு இலட்சுமி அம்மாள் என்ற பெண்ணைத் திருமணம் செய்துகொண்டார்.

சென்னையில் இந்திப் பிரச்சார சபை அச்சகத்தில் பணியாற்ற ஆரம்பித்தார். சில மாதங்களில் தெலுங்கு, கன்னடம், மலையாள மொழிகளைக் கற்றுத் தேர்ந்தார். நாள் தோறும் அச்சுக் கூட வேலை முடிந்ததும், பெரம்பூரில் இந்தி வகுப்பு நடத்துவார்.

1937ஆம் ஆண்டு மார்ச் மாதம் மகாத்மா காந்தி சென்னை வந்தார். அப்போது, உ. வே. சாமிநாதையர் எழுதிய தமிழ் வரவேற்புரையை இந்தி மொழியாக்கம் செய்தார். இதன் மூலம் கலைமகள் ஆசிரியர் கி. வா. ஜகன்னாதனின் அறிமுகம் கிடைத்தது. இதை தொடர்ந்து கலைமகள் ஆசிரியர் குழுவில் சேர்ந்தார்.

தமிழகக் காண்டேகர்
-----------------

1940களில் கா.ஸ்ரீ.ஸ்ரீ. மராத்திய எழுத்தாளர் காண்டேகரின் இலக்கிய ஆக்கங்களை மொழிபெயர்க்கத் தொடங்கினார். காண்டேகரின், எரிநட்சத்திரம், இருதுருவங்கள், மனோரஞ்சிதம், வெண்முகில், இருமனம், வெறுங்கோயில், சுகம் எங்கே, முதற்காதல், கருகிய மொட்டு, கிரௌஞ்சவதம், கண்ணீர், யயாதி, அமுதக்கொடி, ஆகிய 13 நாவல்களும் 150 சிறுகதைகளும் இவரால் மொழிபெயர்க்கப்பட்டன. தமிழகக் காண்டேகர் என்றே இவர் அழைக்கப்பட்டார். காண்டேகரின் பல நூல்கள் முதன் முதலாக தமிழில் வெளியான பிறகே பிற மொழிகளில் வெளியாயின.

ஏனைய மொழிபெயர்ப்புகள்
---------------------

கா.ஸ்ரீ.ஸ்ரீ. தமிழ்ப் படைப்புகளையும் மராத்தி, இந்தி மொழிகளில் மொழிப்பெயர்த்துள்ளார். ஆர். சூடாமணியின் சிறுகதையை மராத்தியில் மொழிபெயர்த்தார். மாதவையா முதல் சிதம்பர சுப்பிரமணியன் வரையில் பன்னிரண்டு எழுத்தாளர்களின் சிறந்த சிறுகதைகள், பாரதியாரின் **தராசு** ஆகியவற்றை இந்தியில் மொழிபெயர்த்தார்.

மறைவு
-----

காண்டேகரின் சொந்த ஊரான மகாராட்டிராவின் நாசிக் நகரத்தில், கா. ஸ்ரீ. ஸ்ரீ 1999 சூலை 28 இல் தனது 86-வது அகவையில் காலமானார்.

மேற்கோள்கள்
-----------

1. 1 2 3 4  தமிழகக் காண்டேகர் அறிஞர் கா. ஸ்ரீ. ஸ்ரீ. முனைவர் மு. வளர்மதி
2. ↑  Ka.Sri.Sri, a polyglot who made an indelible mark as translator, தி இந்து, 13-01-2013
3. ↑  வி.எஸ்.காண்டேகரின் யயாதி
4. ↑  அரவிந்த் (அக்டோபர் 2013). "கா.ஸ்ரீ.ஸ்ரீ". *தென்றல்*. .

வெளி இணைப்புகள்
---------------

* அம்ருதா தளத்தில், தமிழகக் காண்டேகர் அறிஞர் கா. ஸ்ரீ. ஸ்ரீ
[*தொடர்பிழந்த இணைப்பு*]
**நல்லெழுநியார்** சங்ககாலப் புலவர் களில் ஒருவர். பரிபானல் 13 எண்ணுள்ள ஒரே ஒரு பாடல் இவர் பாடியதாகச் சங்கநூல் தொகுப்பில் இடம் பெற்றுள்ளது.

இதில் இவர் திருமாலை வாழ்த்திப் பாடியுள்ளார்.

எழு என்னும் சொல் நெஞ்செலும்பைக் குறிக்கும். எழுநியார் என்னும் சொல் கட்டழகான மார்புடையவர் என்னும் பொருளைத் தரும்.

இப்பாடல் நோதிறம் என்னும் பண்ணால் இந்தப் புலவரால் பண்ணமைத்துப் பாடப்பட்டது.

பரிபாடல் 13 தரும் செய்தி
------------------------

கருமேகம் சந்திரனையும் சூரியனையும் அணிந்திருப்பது போலத் திருமால் சங்கு சக்கரம் அணிந்துள்ளார்.

ஆகாயம் ஓசையால் அறியப்படும். காற்று ஓசையாலும் தொடுதலாலும் அறியப்படும். தீயானது ஓசை, தொடுதல், ஒளி ஆகிய மூன்றாலும் அறியப்படும். நீர் இவை மூன்றுடன் சுவையையும் சேர்த்து நான்கினாலும் உணரப்படும். நிலம் இவற்றுடன் மணத்தாலும் உணரப்படும். இப்படி ஐம்பூதமாகவும், ஐம்புலனாகவும் திருமால் விளங்குகிறார்.

மூவேழ் உலகத்து உயிரினங்களும் அவனுக்குள் அடக்கம். பாற்கடலில் ஆயிரம் தலை நாகத்தில் பள்ளிகொண்டிருப்பவன். ஒழுங்கு தவறியவரின் மார்பை உழும் கலப்பையை உடையவன். பன்றியாகி உலகைத் தாங்கும் கொம்பையுடையவன். இப்படி மூன்று திருவுருவங்களாகப் பிரிந்திருப்பவன்.

அவன் நிறம் மேகம், காயாம்பூ, கடல், இருள், நீலமணி ஆகிய ஐந்தையும் போன்றது.

காலமும், காலத்தின் நிழலும் அவன்.

முன் பிறவியில் திருமாலை வாழத்தினோம். இப்பிறவியில் வாழ்த்துகிறோம். வரும் பிறவியிலும் வாழ்த்த அருள்புரிய வேண்டும் என்று வேண்டுகிறார்.
**டாடா எஃகு விலங்கியல் பூங்கா** (*Tata Steel Zoological Park*) இந்தியாவின் சார்க்கண்ட் மாநிலம் ஜாம்சேத்பூர் நகரத்திற்கு அருகிலுள்ள சாக்சி கிராமத்தில் ஜூபிலி பூங்காவின் ஒரு மூலையில் அமைந்துள்ளது.  டாடா எஃகு விலங்கியல் பூங்கா சுற்றுலாப்பூங்கா வகைகளில் சிறப்புப் பெயர் பெற்ற பூங்காவாகும். விலங்குகள் சுதந்திரமாக சுற்றித் திரியும் காடுகளுக்குள் சுற்றுலாப் பயணிகளும் பாதுகாப்புடன் பயணம் செய்தவாறே விலங்குகளை கண்டு இரசிக்க முடியும். பூங்காவிலுள்ள விலங்குகளைப் பற்றிய தகவல்களைக் கொடுக்கும் இயற்கை கல்வி மையத்தையும் சுற்றுலாவாசிகள் பார்வையிடலாம்.  ஜூபிலி ஏரியில் படகு சவாரி செய்து மகிழ்வதும் இயற்கைப் பாதையில் நடந்து போவதும் டாடா எஃகு விலங்கியல் பூங்காவிலுள்ள இதர சிறப்பம்சங்களாகும். 

டாடா எஃகு விலங்கியல் பூங்காவில் பல வகையான பாலூட்டிகள், ஊர்வன மற்றும் பறவைகள் உள்ளன. பொதுப் பார்வைக்கு காட்டுப் பூனைகள், குள்ளநரி, வங்காள கீரிப்பிள்ளைகள், வௌவால்கள் எலிகள் மற்றும் மூன்று கோடிட்ட அணில்கள் முதலிய விலங்குகள் தென்படும். மேலும், 36 வகையான பறவைகள் மற்றும் பல்வேறு ஊர்வன வகை விலங்குகளையும் இங்கு காணலாம்.

மேற்கோள்கள்
-----------

1. ↑  "Three tiger cubs born". *பிசினஸ் ஸ்டாண்டர்ட்*.. பார்த்த நாள்: 13 August 2017.
2. ↑  "बाघिन डोना ने तीन शावकों को जन्म दिया, जू में अब सात बाघ हो गए". *Dainik Bhaskar*.. பார்த்த நாள்: 24 August 2017.
3. ↑  "Royal Bengal tigress dies in Tata zoo". *தி டைம்ஸ் ஆஃப் இந்தியா*.. பார்த்த நாள்: 3 May 2017.
4. ↑  "Chicken feed for Tata zoo inmates". *The Telegraph*.. பார்த்த நாள்: 27 May 2017.

புற இணைப்புகள்
--------------

* பொன்விழா பூங்கா, ஜாம்சேத்பூர்

விக்கிமீடியா பொதுவகத்தில்,  
 ***டாடா எஃகு விலங்கியல் பூங்கா***   
என்பதின் ஊடகங்கள் உள்ளன.
1917ல் சூரிச்சில் டிரிசுத்தான் சாராவினால் வெளியிடப்பட்ட "டாடா" வெளியீட்டின் முதல் பதிப்பின் அட்டை
**டாடாயியம்** என்பது 20 ஆம் நூற்றாண்டின் முற்பகுதியில் ஐரோப்பாவில் தோற்றம் பெற்ற ஒரு கலை இயக்கம். பலர் டாடாயியம் 1916ல் சுவிட்சர்லாந்தில் உள்ள சூரிச்சில் தொடங்கியது என்கின்றனர். அங்கிருந்து இவ்வியக்கம் செருமனிக்குப் பரவியது. ஆனால், நியூயார்க் டாடாயியத்தின் உச்சம் 1915 ஆம் ஆண்டுக்கு முற்பட்டது என்ற கருத்தும் உண்டு. இவ்வியக்கம் முதன்மையாக காட்சிக்கலைகள், இலக்கியம், கவிதை, கலை அறிக்கைகள், கலைக் கோட்பாடு, நாடகம், வரைகலை வடிவமைப்பு என்பவற்றோடு தொடர்புடையது. இவ்வியக்கம், தனது போர் எதிர்ப்புக் கொள்கைகளை அக்காலத்தில் நடைமுறையில் இருந்த கலைக்கான நியமங்களை மறுதலிப்பதன் மூலம் முன்னெடுத்தது. டாடாயியம் போர் எதிப்புக்கொள்கைகளைக் கடைப்பிடித்ததோடு பூர்சுவாக்களுக்கு எதிரானதாகவும் இருந்தது. அத்துடன், தீவிர இடதுசாரிகளுடன் அரசியல் தொடர்புகளையும் கொண்டிருந்தது.

இந்த இயக்கம் முக்கியமாக, பொதுக் கூடல்கள், ஆர்ப்பாட்டங்கள், கலை இலக்கிய ஆய்விதழ்களை வெளியிடல் போன்றவற்றோடு கலை, அரசியல், பண்பாடு போன்ற பல தலைப்புக்களில் பல்வேறு ஊடகங்களில் கலந்துரையாடுதல் போன்ற நடவடிக்கைகளிலும் ஈடுபட்டிருந்தது. இவ்வியக்கத்தின் முக்கியமானவர்களுள் இயூகோ பால், எம்மி என்னிங்சு, ஆன்சு ஆர்ப், ராவோல் அவுசுமன், கன்னா கோச், யொகான்னசு பாதெர், திருசுத்தான் சாரா, பிரான்சிசு பிக்காபியா, ரிச்சார்ட் இயுவெல்சென்பெக், சார்ச் குரொசு, யோன் ஆர்ட்பீல்ட், மார்செல் டுச்சாம்ப், பீட்ரிசு வூட், குர்ட் சுவிட்டர்சு, ஆன்சு ரிச்சர் என்பவர்களும் அடங்குவர்.

குறிப்புக்கள்
-------------

1. ↑  de Micheli, Mario(2006). *Las vanguardias artísticas del siglo XX.* Alianza Forma. p.135-137

இவற்றையும் பார்க்கவும்
----------------------

* பின் நவீனத்துவம்
* மக்கள் கலை
* பிளக்சசு

வெளியிணைப்புக்கள்
-----------------

* Dada art - டாடாவின் இயல்புகளைக் காட்டும் படிமங்களை உள்ளடக்கியது.
* The பன்னாட்டு டாடா காப்பகம்
* Dadart - வரலாறு, உசாத்துணைகள், ஆவணங்கள், செய்திகள் ஆகியவற்றை உள்ளடக்கியது.
* Text of Hugo Ball's 1916 *டாடா கொள்கை விளக்க அறிக்கை*
**கா. மீனாட்சிசுந்தரம்** (11 சூலை 1925 - 18 நவம்பர் 2015) என்பவர் ஒரு தமிழக எழுத்தாளர். கோயம்புத்தூர் மாவட்டம், வெள்ளக்கிணறு எனும் ஊரில் பிறந்த இவர் தமிழாசிரியராகவும், உலகத் தமிழாராய்ச்சி நிறுவனத்தில் முதன்மை அலுவல் ஆட்சியராகவும் பணியாற்றியுள்ளார். தமிழ், ஆங்கிலம் மொழிகளில் 18 நூல்களை எழுதியிருக்கிறார். இவர் பல்வேறு பட்டங்களையும், விருதுகளையும் பெற்றிருக்கிறார். இவர் எழுதிய *"சிலம்பில் பாத்திரங்களின் பங்கும் பண்பும்"* எனும் நூல் தமிழ்நாடு அரசின் தமிழ் வளர்ச்சித் துறையின் 2007 ஆம் ஆண்டுக்கான சிறந்த நூல்களில் திறனாய்வு எனும் வகைப்பாட்டில் பரிசு பெற்றிருக்கிறது.

சாகித்ய அகாதமியின் பாஷா சம்மான் விருது
--------------------------------------

சாகித்திய அகாதமியின் பாஷா சம்மான் விருது 2013 ஆம் ஆண்டுக்குரிய விருது இவருக்குக் கிடைத்தது. பழங்கால, இடைக்கால இலக்கியங்கள் குறித்து இவர் வழங்கிய பங்களிப்புகள், திருக்குறள் பற்றிய இவருடைய கட்டுரைகள், கம்பர் பற்றிய இலக்கியப் படைப்புகள் ஆகியவற்றுக்காக இவ்விருது வழங்கப்பட்டதாக 2015 சூன் 25 இல் அறிவிக்கப்பட்டது.

மேற்கோள்கள்
-----------

1. 1 2  கோவைக்கு தேடி வந்த 'சாகித்ய அகாடமி' விருது

* மீனாட்சிசுந்தரம், செல்லகணபதி, வீரபாண்டியன் தேர்வு
**கல்போங் ஆறு** (*Kalpong River*) என்பது அந்தமான் மற்றும் நிக்கோபார் தீவுகளில் உள்ள வடக்கு அந்தமான் தீவுகளில் ஓடும் ஆறாகும். இது சாடில் சிகரத்திலிருந்து உருவாகிறது. கல்போங் ஆறு வடக்கு திசையில் சுமார் 35 கிலோமீட்டர் நீளத்திற்குப் பயணிக்கிறது. இது திக்லிபூருக்கு அருகே கிழக்கு கடற்கரையில் ஏரியல் பே சிறுகுடா கலக்கிறது. Kalpong Hydroelectric project having capacity of 5.25 MW, இந்த ஆற்றின் குறுக்கே கட்டப்பட்டுள்ள கல்போங் நீர்மின் திட்டம் 5.25 மெகாவாட் மின் உற்பத்தித் திறன் கொண்டது. வடக்கு அந்தமானில் முதல் நீர் மின்சார திட்டம் இந்த ஆற்றில் தொடங்கப்பட்டது. இத்திட்டத்தின் மூலம் ஆண்டுக்கு 14.83 மில்லியன் அலகு மின்சாரம் உற்பத்தி செய்யப்படுகிறது.

மேற்கோள்கள்
-----------

1. ↑  Ghosh Shopna (1 September 2008). *Introducing Geography 2 (Revised Edition), 2/E*. Pearson Education India. பக். 88–. பன்னாட்டுத் தரப்புத்தக எண்:978-81-317-2249-7. .
2. ↑  Characterization of Foundation Rock of Kalpong H.E. Project in North Andaman பரணிடப்பட்டது 10 ஏப்ரல் 2009 at the வந்தவழி இயந்திரம், Central Soil and Materials Research Station (CSMRS)
3. 1 2 3 4  Jaiswal, O.N.. "Andaman's First Hydel Power Project". PIB Features. India. .